recursal/SuperWikiNEXT-32B huggingface dataset:
Katedrála evanjelickej cirkvi v Helsinkách
Oltár v evanjelickej katedrále
**Evanjelická katedrála v Helsinkách** (fín. Helsingin tuomiokirkko alebo Suurkirkko, švéd. Helsingfors domkyrka) je hlavnou dominantou hlavného mesta Fínskej republiky. Nachádza sa na Senátnom námestí a je hlavným cieľom turistov, ktorí navštívia hlavné mesto Fínska Helsinki.

Dejiny
------

Fínsko sa stalo súčasťou Ruského impéria po roku 1809 a práve v tomto čase sa stávajú aj Helsinki centrom Fínska. Dovtedy malé mesto sa začína meniť na centrum Fínska. Evanjelická katedrála sa začala budovať v roku 1830 a dokončená bola v roku 1852. Jej hlavným architektom bol nemecký umelec Karl Ludwig Engel a významný podiel na stavbe chrámu mal aj E.B. Lohrmann. Katedrála do roku 1917 niesla meno podľa svätého Mikuláša.

Architektúra
------------

Katedrála je vybudovaná v neoklasicistickom architektonickom štýle. Chrám má pôdorys gréckeho kríža a okrem hlavnej veže aj štyri bočné veže. Veľmi sa podobá na pravoslávne chrámy z neďalekého Ruska. Stojí na vyvýšenom mieste na Senátnom námestí, ku ktorému vedie široké schodište. Interiér je veľmi jednoduchý a zdobia ho sochy nemeckých a fínskych reformátorov.

Iné projekty
------------

Commons
* Spolupracuj na Commons Commons ponúka multimediálne súbory na tému **Katedrála evanjelickej cirkvi (Helsinki)**

Externé odkazy
--------------

* YLEn Elävä arkisto – Suurkirkko, muistojen kirkko
* Kirkko Helsingin tuomiokirkkoseurakunnan kotisivuilla
**Igor Fiodorovič Stravinskij** (\* 17. jún 1882, Oranienbaum – † 6. apríl 1971, New York) patrí medzi legendárne postavy modernej hudby 20. storočia.

Život
-----

Bol žiakom Nikolaja Rimského-Korsakova a na začiatku jeho tvorby ho naplno zaujala Ruskáľudová kultúra.

Vrcholnými dielami z tohto obdobia sú: *Vták ohnivák, Petruška, Svätenie jari, Svadba*... Východiskovým bodom v nich bola ukrajinská ľudová pieseň. Stravinského baletné diela z tohto obdobia sa stali súčasťou repertoára tanečného súboru S. P. Ďagileva.

V roku 1934 sa skladateľ usadil v Paríži. Stal sa vyhraneným predstaviteľom medzinárodnej hudobnej avantgardy. Z tohto obdobia pochádza 45 skladieb, ktoré sú napísané v rozličných náladách - *Pulcinella, Bozk víly, Apollon Musagéte a Hra v karty, Žalmová symfónia, Kráľ Oidipus, Koncert pre dva klavíry, Okteta pre dychové nástroje, Ebenový koncert pre džezový orchester* a iné. Napriek tomu, že *Ebenový koncert pre džezový orchester* bol napísaný v džezovej forme, je to prepracované dielo vysokej hodnoty.

Po vojne prežitej v Amerike sa Stravinskij stal roku 1945 občanom USA. V tomto období začal tvoriť na diela na tzv. *seriálne techniky*, ktoré v Európe rozvíjala najmä II. viedenská škola a A. Webern. Sem patria skladby *Mouvements pre klavír a orchester, Septeto, Pomník Gesualdovi di Venosa pre orchester, Canticum sacrum, Abrahám a Izák a Kázeň, rozprávanie a modlitba*, ktorým chcel ľudstvu pripomenúť morálne hodnoty kresťanstva. 
Igor Stravinskij zomrel v požehnanom veku ako nestor svetovej avantgardnej hudby. Bol pochovaný v Benátkach.

Iné projekty
------------

Commons
* Spolupracuj na Commons Commons ponúka multimediálne súbory na tému **Igor Fiodorovič Stravinskij**

Autoritné údaje: * abART: 18252
* BnF: 12405560k
* GND: 118642545
* ISNI: 0000000121224298
* LCCN: n79070061
* NK ČR: jn19992001136
* ULAN: 500372460
* VIAF: 17309155
* WorldCat: lccn-n79070061
**Fulfillment by FHB Group** ( FHB Group, s.r.o.) je jedným z najväčších poskytovateľov outsourcingu logistiky pre ecommerce v strednej a východnej Európe. Služba zahŕňa medzinárodnú prepravu, triedenie a balenie, skladovanie, zúčtovanie dobierok a riešenie vratiek. 

Fulfillment by FHB Group je umiestnený v strede Európy, blízko hlavného mesta Slovenska. Svoju strategickú polohu s priamym prístupom k európskej diaľničnej sieti využíva na poskytovanie logistických a fulfillmentových služieb pre e-commerce. Táto výhodná pozícia umožňuje rýchle dodávky po celej Európe, často v priebehu niekoľkých hodín. Spoločnosť disponuje vlastnou sieťou denných dopravných liniek, doplnenou o kuriérske služby pre doručenie na poslednú míľu, čo umožnuje vyššiu cezhraničnú rýchlosť doručenia v porovnaní s tradičnými kuriérskymi modelmi. 

Fulfillment by FHB Group má nastavené celoeurópske riešenie pre dobierku (COD). To uľahčuje bezproblémové transakcie vo viacerých menách, podporované sofistikovaným systémom menovej konverzie a rýchlym prevodom finančných prostriedkov klientom pri zachovaní pomeru 1:1..
Integrácia pokročilej automatizácie a informačných systémov zohráva kľúčovú úlohu v schopnosti Fulfillment by FHB Group rýchlo spravovať zásielky. Najmodernejší informačný systém zaručuje nulovú chybovosť v procese fulfillmentu, čo je dôkazom záväzku spoločnosti k prevádzkovej dokonalosti. Sklady sú vybavené automatizovanými baliacimi linkami, sortermi, výťahmi, dopravníkmi, vozíkmi a ďalšími zariadeniami, čo podčiarkuje investície spoločnosti do najmodernejších technológií na optimalizáciu logistických operácií.

Infraštruktúra skladovania je charakterizovaná štandardmi kvality triedy "A", ktoré zahŕňajú moderné viacpodlažné mezanínové regály, s maximálnym využitím priestorov.

Prevádzková stratégia FHB Group účinne zmierňuje vplyv sezónnych špičiek a zabezpečuje konzistentné a spoľahlivé služby počas celého roka. 

Komplexný prístup spoločnosti k riadeniu vrátenia tovaru ďalej upevňuje reputáciu spoločnosti prostredníctvom systematického procesu kontroly, dokumentovania a skladovania vrátených položiek. 

Spoločnosť Fulfillment by FHB Group , čerpá z dlhoročných skúseností v oblasti medzinárodnej e-commerce logistiky a využíva na zdokonalenie svojich ponúk špičkové technológie a poznatky. 
Neustále investície do modernizácie skladov, automatizácie, digitalizácie, rozširovania kapacít a dopravnej infraštruktúry podčiarkujú oddanosť FHB Group k poskytovaniu bezkonkurenčnej klientskej a zákazníckej skúsenosti. Prostredníctvom svojich inovatívnych riešení a strategických iniciatív spoločnosť nastavuje meradlo v logistickom priemysle, pričom kombinuje efektivitu, spoľahlivosť a technologický pokrok, aby splnila vyvíjajúce sa potreby globálneho obchodu. 

1. ↑
2. ↑
3. ↑
4. ↑
5. ↑
6. ↑
7. ↑
8. ↑
Alexandrijský maják, kresba od nemeckého archeológa Hermanna Thierscha (1909).
**Alexandrijský maják** je jeden zo sedem divov starovekého sveta. Nachádzal sa na (bývalom) ostrove Faros pri Alexandrii v Egypte.A vytvoril ho Faraon

Dejiny
------

V roku 279 pred Kr. po 20 rokoch práce, bol dokončený maják v Alexandrii a hneď bol vyhlásený za jeden z divov sveta. Bol to jeden z prvých veľkých majákov, ktoré boli kedy postavené a bol vybudovaný tak dôsledne, že stál ešte vyše 1 000 rokov a vydržal viacero zemetrasení. Bol vybudovaný z bieleho mramoru v troch vrstvách tak, že každá sa smerom k vrcholu zužovala. Spodná časť bola pravouhlá, prostredná osemuholníková a vrchná časť mala tvar valca. Maják dostal meno podľa ostrova Faros, na ktorom stál. V mnohých jazykoch sveta dnes pharos znamená maják. Ostrov ležal pred prístavom Alexandria a s pevninou bol spojený hrádzou. Na vrchole majáka sa vo dne v noci udržiaval oheň. Svetlo z neho bolo také jasné, že ho bolo možné vidieť od mora zo vzdialenosti až 56 km. Dobrú predstavu o tom, ako maják vyzeral, máme zo zobrazení na rímskych minciach a z opisu spisovateľov tých čias. Faros sa dvíhal do výšky 120 až 140 m a lode na mori ho mohli vidieť už z diaľky mnohých míľ. V rokoch 956, 1303 a následne aj 1323 bol maják vážne poškodený pri zemetraseniach a v roku 1480 sa z jeho zvyškov postavila stredoveká obranná pevnosť Kait-bajova Citadela (arab. قلعة قايتباي‎), v ktorej možno dodnes vidieť základy starovekého Farosu.

### Ostatné archeologické výskumy

Niektoré pozostatky majáku boli nájdené potápačmi na dne Alexandrijského Východného prístavu v roku 1994. Väčšina pozostatkov bola potom odhalená na základe satelitných snímok.

### Faros

Etymologický pôvod slova Faros (*Pharos*) je z gréčtiny (φάρος), bulharčiny (фар) a viacerých románskych jazykov, ako je francúzština (phare), taliančina (faro), portugalčina (farol), španielčina (faro), rumunčina a katalánčina (far), a švédčina ("Fyr") a znamená "maják".
Tvar minaretov na viacerých starších moslimských mešitách o niekoľko storočí neskôr bol obdobný troj-stupňovému tvaru z Farosu. To svedčí o širšom architektonickom vplyve stavby.

Pozri aj
--------

* Zoznam najvyšších veží na svete

Iné projekty
------------


|  |  |
| --- | --- |
| Portal | Architektonický portálHistorický portálUmelecký portál |

Commons
* Spolupracuj na Commons Commons ponúka multimediálne súbory na tému **Alexandrijský maják**

| Rekordy |
| --- |
| Predchodca**-** | **Najvyššia veža na svete****Alexandrijský maják**279 pred Kr. – 1180122 m | Nástupca**Opátstvo Malmesbury131 m** |

| * z
* d
* u
Sedem divov starovekého sveta |
| --- |
| 
* Egyptské pyramídy
* Visuté záhrady
* Artemidin chrám v Efeze
* Diova socha v Olympii
* Mauzóleum v Halikarnasse
* Rodský kolos
* Alexandrijský maják

 |
Raketa R-5 v Žitomirskom múzeu
**R-5 Pobeda** bola sovietska balistická raketa stredného doletu, v kóde NATO bola označovaná ako **SS-3 Shyster** a v sovietskom výrobnom typovom označení GRAU mala index **8А62** (**8К51** pri verzii **R-5M**). Išlo o prvú sovietsku raketu upravenú na nosenie jadrovej hlavice.

Jednostupňová raketa s kvapalným motorom *RD-103* mala dolet vyše 1200 km a vyvinuli ju v konštrukčnej kancelárii OKB-1 pod vedením Sergeja Koroľova, čiastočne vychádzala z rakety R-2. Letové skúšky prebiehali od roku 1954 a do výzbroje bola zaradená v rokoch 1956 – 1968.

Verzia rakety R-5M bola upravená na nosenie jadrovej hlavice a po úspešných skúškach (spojených s odpálením jadrovej nálože) vo februári 1956 sa stala prvou operačne spôsobilou sovietskou zbraňou tohto typu, pričom bola schopná niesť hlavicu s hmotnosťou až 1350 kg.

Vezie rakety R-5A, R-5B a R-5C sa od roku 1958 používali na vedecko-výskumné účely.

Iné projekty
------------

Commons
* Spolupracuj na Commons Commons ponúka multimediálne súbory na tému **R-5 (balistická raketa)**

Externé odkazy
--------------


|  |  |
| --- | --- |
| Portal | Kozmonautický portál |

* Global Security: R-5 / SS-3 SHYSTER
T-ara 2012 festivalT-ara Music Festival 2012
T-ara T♔ARA alebo TΛRΛ) je juhokórejska dievčenská skupina, ktorá debutovala v roku 2009 v Core Contents Media, teraz známe ako MBK Entertainment.

Pôvodne päťčlená skupina zložená z Jiae, Jiwon, Eunjung, Hyomin a Jiyeon, vydali svoje prvé pieseň *Good Person* pre soundtrack kórejskéj dráme Cinderella Man ​​v apríli 2009. O dva mesiace neskôr stiahli Jiae a Jiwon a prišli tri nové členky Qri, Boram a Soyeon. Vyšiel debut *Lies*.

Ich prvý album vyšiel v decembri 2009 s názvom *Absulute First Album*, v ktorom bolo niekoľko známych singlov napr. *TTL (Time to Love)*, *Bo peep bo beep*, *Like the First Time*. Album bol nasledované prvým rozšíreným album skupiny Temptastic, v roku 2010 svoje druhé rozšírené album John Travolta Wannabe (2011) produkoval *Roly - Poly* , ktoré bol nominované na niekoľko cien. Za menej ako šesť mesiacov skupina vydala svoj tretí album *Black Eyes* (2011). Ďalej nasledovali *Funky Town* (2011), *Day by day* (2012), *Mirage* (2012), *Again* (2013) a *And & End* (2014).

Členky skupiny
--------------

### Jiyeon

Jiyeon 2013 koncert so skupinou T-ara
Park Jiyeon (narodila sa 7.júna 1993) známa pod menom Jiyeon, je speváčka, herečka, modelka, maknae a členka skupiny T-ara. Začala ako šestnásťročná. Hrala v rôznych filmoch ako napr. Death Bell 2:Bloody Camp (2010) ako Lee Se Hee, *Gnomeo a Júlia* (dabovala Júliu v japončine v roku 2011) a *Gisaeng Ryung* (2011). Hrala aj v seráloch ako *Dream High 2* (2012) ako Rian, *Soul* (2009) ako Yoon Doo Na, *Triangle* (2014) Seong Yoo Jin.

| Rok | Album | pesníčka | Spoločne s... |
| --- | --- | --- | --- |
| 2009 | Cinderela Man | Wonder´s Generation
Forever Love | s Seeya a Davichi |
| 2010 | Master of study
Jungle Fish 2
Coffee House  | Rolling
Little by Little
Coffee Over Milk | Solo
Solo
S Hyomin a Lee Bo Ram (Seeya |
| 2012 | Dream High 2 | Superstar
Together
Day after Day | s Hyorin a Ailee
s JB
solo |
| 2013 | Bunny Style | Dangerous Love | s Eunjung a Hyomin |
| 2014 | Triangle | Kiss and Cry | s Cho Seunghee a Shorry J |

| Rok | Video | Director |
| --- | --- | --- |
| 2014 | 1M 1S Never Ever | unknow |

### Hyomin

Park Sun-young (sa narodila 30.5.1989) známa ako Hyomin,je speváčka, herečka a členka skupiny T-ara. 21.júna sa stala treťo u leaderkou skupiny T-ara.

Dnes je leaderka Qri.Hlavu skupiny predala staršej členke Soyeon. Naspievala veľa sólo pesníčiek (Nice body, Beatiful Girl), natočila veľa filmov (Jinx,Gisaeng Ryung).

#### Filmy

| Rok | Názov | Rola |
| --- | --- | --- |
| 2011 | Gisaeng Ryung | Yurin |
| 2013 | Jinx | Jiho |

#### Videoklip

| Rok | Názov | Director |
| --- | --- | --- |
| 2014 | Nice Body | unknow |
Súradnice: 48°09′36″S 17°08′34″V﻿ / ﻿48,159897°S 17,142658°V﻿ / 48.159897; 17.142658

Billa na Bajkalskej v Bratislave
**BILLA** (skratka z nem. „billiger Laden" – lacný obchod) je (pôvodne rakúska) značka jednej zo sietí supermarketov prevádzkovaných nemeckým koncernom REWE Group. Okrem toho je **BILLA** (resp. v niektorých prípadoch **Billa**) názov či hlavná časť názvu niekoľkých podnikov skupiny REWE Group v Európe, najmä tých, ktoré prevádzkujú obchody so spomínanou značkou BILLA; napríklad na Slovensku sa takýto podnik volá **BILLA s.r.o.** a v Rakúsku **Billa, Aktiengesellschaft**.

Značka Billa sa vyskytuje v Rakúsku, Česku, na Slovensku, na Ukrajine, a v Bulharsku.

Na Slovensku v súčasnosti existuje 165 predajní BILLA.Z väčších miest nemá Billa predajňu iba v Prievidzi a v Trebišove.

Dejiny
------

Logo používané do roku 2019
Zakladateľom podniku bol 7. decembra 1953 Rakúšan Karl Wlaschek z Viedne, ktorý otvoril prvý diskont. Vďaka širokému výberu tovaru a nízkym cenám sa rýchlo jeho firma začala zväčšovať a rozširovať do ďalších miest v Rakúsku. Na začiatku 60. rokov bolo už v prevádzke 45 pobočiek a v roku 1961 sa zaviedlo jednotné pomenovanie Billa pre celú obchodnú sieť. V tom istom roku bol zavedený bezobslužný predaj. Firma sa v priebehu 60. a 70. rokov rozrastala a rozširovala sortiment ponúkaného tovaru. Firma využila pád Železnej opony a začala expandovať na novo otvorené trhy.

V roku 1996 podnik kúpila nemecká skupina REWE Group, ktorá je najväčším obchodným reťazcom potravín v Európe.

REWE Group prevádzkuje obchody značky BILLA v 9 krajinách. Obchody značky BILLA existovali aj na poľskom trhu, no v roku 2010 všetky prevádzky v Poľsku prevzala francúzska sieť E.Leclerc. A existovali aj v Maďarsku, kde ich v roku 2002 prevzala obchodná sieť Spar.

|  |  |
| --- | --- |
| **Krajina** | **Počet prevádzok** |
|  Rakúsko | 1,000+ |
|  Česko | 205 |
|  Slovensko | 150 |
|  Bulharsko | 88 |
|  Taliansko | 67 |
|  Chorvátsko | 49 |
|  Rumunsko | 61 |
|  Rusko | 72 |
|  Ukrajina | 22 |  |

Značka Clever
-------------

Značka Clever je privátnou značkou spoločnosti Billa a vznikla už v roku 1999 v Rakúsku, kde sa nepredávala len v samotnom reťazci ale aj v supermarketoch Merkur. Výrobky tejto značky zožali veľký úspech a rozšírili sa aj do ďalších európskych krajín. Sortiment značky Clever obsahuje cestoviny, oleje, ryžu, konzervy, múku, ovocie a zeleninu, mrazené ale aj mliečne výrobky a krmivo pre domáce zvieratá.

Iné projekty
------------

Commons
* Spolupracuj na Commons Commons ponúka multimediálne súbory na tému **BILLA**

Referencie
----------

1. ↑
2. ↑
3. ↑  REWE-ZENTRALFINANZ EG, KÖLN KONZERNLAGEBERICHT FÜR DAS GESCHÄFTSJAHR 2019  Archivované 2020-10-01 na Wayback Machine najmä str. 185
4. ↑   *Archivovaná kópia* [online]. [Cit. 2011-03-17]. Dostupné online. Archivované 2011-06-10 z originálu.
5. ↑   *BILLA | CLEVER* [online]. www.billa.sk, [cit. 2017-09-05]. Dostupné online. Archivované 2017-09-05 z originálu. (po anglicky)

Externé odkazy
--------------

* www.billa.at
* www.billa.sk

Zdroj
-----

*Tento článok je čiastočný alebo úplný preklad článku Billa na českej Wikipédii.*
**Palais de Chaillot** (*Palác Chaillot*) je stavba, ktorá sa nachádza na návrší Chaillot v Paríži v 16. obvode na námestí *Place du Trocadéro-et-du-11-Novembre*. Palác bol postavený ako výstavný pavilón pre svetovú výstavu roku 1937 namiesto bývalého Palais du Trocadéro.

Dnes tu sídlia múzeá, divadlo a ďalšie kultúrne inštitúcie. Valné zhromaždenie OSN tu 10. decembra 1948 prijalo Všeobecnú deklaráciu ľudských práv. Z terasy je dobrý výhľad na Eiffelovú vežu.

Medzi historické pamiatky bol palác zaradený 24. decembra 1980.

Autormi stavby sú architekti a držitelia ceny Rímskej ceny Léon Azéma, Jacques Carlu a Louis-Hippolyte Boileau. Palác sa skladá z dvoch zaoblených krídiel okolo ústredného priestoru (*Parvis des Libertés et des Droits de l'Homme* – Námestie slobody a ľudských práv), ktoré sú otočené smerom k Seine.

Zdroj
-----

*Tento článok je čiastočný alebo úplný preklad článku Palais de Chaillot na anglickej Wikipédii.*

Externé odkazy
--------------

*

Referencie
----------

1. ↑   *1939: Palais de Chaillot | Auditorium - Orchestre National de Lyon* [online]. www.auditorium-lyon.com, [cit. 2024-04-14]. Dostupné online.
**INFORMÁCIE**

SirYakari je youtuber ktorý natáča Minecraft

Má 22 rokov a býva v Prahe.

Má tri kanály SirYakari, SýrYakari a SirkaYakari.

Jeho cieľom je 1 milión odberateľov za čo sa plánuje odhaliť(predtým mal nejaké falošné odhalenia).

Spolupracuje s youtubermi ako je: Plej, Hestereng, Trospy...

**Príbeh**

SirYakari dostal nový počítač ku Vianociam a zaumienil si, že začne natáčať pasti na servery Survival Games.

Vtedy mal okolo 10k odberateľov a vtedy ho napadlo že by mohol, natáčať bed wars a egg wars a to natáča dodnes ale má aj veľa sérii najnovšie: Majnr+ a Minecraft ultrahardcore.

Má cez 800k odberateľov veľa fanúšikov svoj vlastný merch... 

Jeho najvidenejšie video má cez 9 miliónov vzhliadnutí

Wan 19 o ňom zložil aj pieseň Nesmrtelný https://www.youtube.com/watch?v=7o-sskxTX2g

ďakujem za prečítanie :)

https://www.youtube.com/@SirYakari

  

  

Ďakujem za pozornosť je to zatiaľ len začiatok prosím nemazať tento článok by mal mať 1000 bajtov v najbližších dňoch :)
**INFORMÁCIE**

SirYakari je youtuber ktorý natáča Minecraft

Má 22 rokov a býva v Prahe.

Má tri kanály SirYakari, SýrYakari a SirkaYakari.

Jeho cieľom je 1 milión odberateľov za čo sa plánuje odhaliť(predtým mal nejaké falošné odhalenia).

Spolupracuje s youtubermi ako je: Plej, Hestereng, Trospy...

**Príbeh**

SirYakari dostal nový počítač ku Vianociam a zaumienil si, že začne natáčať pasti na servery Survival Games.

Vtedy mal okolo 10k odberateľov a vtedy ho napadlo že by mohol, natáčať bed wars a egg wars a to natáča dodnes ale má aj veľa sérii najnovšie: Majnr+ a Minecraft ultrahardcore.

Momentálne má cez 800k odberateľov veľa fanúšikov svoj vlastný merch... 

Jeho najvidenejšie video má cez 9 miliónov vzhliadnutí

Wan 19 o ňom zložil aj pieseň Nesmrtelný https://www.youtube.com/watch?v=7o-sskxTX2g

ďakujem za prečítanie :)

https://www.youtube.com/@SirYakari

  

  

Ďakujem za pozornosť je to zatiaľ len začiatok prosím nemazať tento článok by mal mať 1000 bajtov v najbližších dňoch :)
**INFORMÁCIE**

SirYakari je youtuber ktorý natáča Minecraft

Má 22 rokov a býva v Prahe.

Má tri kanály SirYakari, SýrYakari a SirkaYakari.

Jeho cieľom je 1 milión odberateľov za čo sa plánuje odhaliť(predtým mal nejaké falošné odhalenia).

Spolupracuje s youtubermi ako je: Plej, Hestereng, Trospy...

**Príbeh**

SirYakari dostal nový počítač ku Vianociam a zaumienil si, že začne natáčať pasti na servery Survival Games.

Vtedy mal okolo 10k odberateľov a vtedy ho napadlo že by mohol, natáčať bed wars a egg wars a to natáča dodnes ale má aj veľa sérii najnovšie: Majnr+ a Minecraft ultrahardcore.

Momentálne má cez 800k odberateľov veľa fanúšikov svoj vlastný merch... 

Jeho najvidenejšie video má cez 9 miliónov vzhliadnutí

Wan 19 o ňom zložil aj pieseň Nesmrtelný https://www.youtube.com/watch?v=7o-sskxTX2g

ďakujem za prečítanie :)

https://www.youtube.com/@SirYakari

  

  

  

Ďakujem za pozornosť je to zatiaľ len začiatok prosím nemazať tento článok by mal mať 1000 bajtov v najbližších dňoch :)
***Obdurodon insignis*** je vyhynutý druh z rodu *Obdurodon*. 

Typový materiál druhu *Obdurodon insignis* tvorí zub nájdený v roku 1971 v súvrství Etadunna v púšti Tirari v Južnej Austrálii. Druhý nájdený jedinec predstavuje pravú hornú stoličku, nájdenú na rovnakom mieste. Dokopy bol objavený materiál zo 4 jedincov, datovaných do obdobia od oligocénu do pliocénu. Mal podobnú stavbu tela ako súčasný vtákopysk divný.

V roku 1975 bol na základe tohto druhu vytvorený nový rod *Obdurodon*. Druhový názov "*insignis*" poukazuje na významnosť tohto nálezu.

Zdroje
------

1. 1 2 3  WOODBURNE, MICHAEL O.; TEDFORD, RICHARD H.. "The first Tertiary monotreme from Australia". *American Museum Novitates*, 1975.
2. ↑  AMERICAN MUSEUM OF NATURAL HISTORY.; HISTORY, American Museum of Natural; NATURAL HISTORY MAGAZINE, Inc. *Natural history.*. Zväzok 103. New York : : American Museum of Natural History. 1994. Dostupné online.
3. ↑   *Fossilworks: Obdurodon insignis* [online]. www.fossilworks.org, [cit. 2022-04-10]. Dostupné online. Archivované 2022-04-10 z originálu.

Zdroj
-----

*Tento článok je čiastočný alebo úplný preklad článku Obdurodon na anglickej Wikipédii.*
Zvyšky lesnej vegetácie západnej časti bývalého lesa
Zvyšky lesnej vegetácie juhovýchodnej časti s Panholcom v pozadí
**Kráľovský les** (nem. *Königswald* alebo *Königs Waldung*; iné názvy: **Baumwald**, **Baurvaldov háj**, **Panholský háj**, **Pan-Vald**, **Bahnwald**) bol dubový les nachádzajúci sa medzi Kučišdorfom (neskôr Veľké Tŕnie, v súčasnosti Vinosady) a Panholcom

História
--------

Existenciu Kráľovského lesa dokumentuje presnejšie doklad z roku 1615, keď kráľ Matej II. potvrdil a vydal listinu palatína Juraja Thurzu, v ktorej sa určili chotárne hranice mestečka Pezinka a Pezinského zámku, kde je spomínaný „…istý náš hájený les" (od quandam syluam nostram prohibiticiam), „ktorý oddeľuje klčoviská na území pezinských mešťanov … oproti obci Veľké Tŕnie" (Vinosady). Opis zodpovedá rekonštruovanej lokalizácii Kráľovského lesa. V roku 1747 mal les rozlohu 207 ha.

V roku 1937 mal len 88 ha a v roku 1956 už len 53 ha. V priebehu 2. polovice 20. storočia takmer úplne zanikol.

Súčasný stav
------------

V súčasnosti je možné vidieť už len pozostatky vegetácie lesa, ktoré tvoria kroviny a stromy vytvárajúce obrysy bývalého lesa. Tieto zvyškové líniové plochy majú rozlohu len od 0,5 do 0,8 ha.

Literatúra
----------

* RUŽIČKOVÁ, Jana. *Využitie metód hodnotenia fragmentácie a izolácie v krajinnej ekológii a ekosozológii*. In: Nové trendy v krajinnej ekológii. Zborník z konferencie s medzinárodnou účasťou. Bratislava : UK, 2003. S. 201-203. ISBN 80-223-1876-0

Zdroj
-----

* Kráľovský les na stránke obce Vinosady Archivované 2021-01-23 na Wayback Machine
**Z kód** je definovaná trojpísmenová skratka začínajúca písmenom „Z", ktorá sa používa v rádiokomunikácii na skrátenie a urýchlenie prenosu súboru štandardizovaných správ. Na rozdiel od Q kódu nemá veľké použitie v amatérskej prevádzke, používa sa na komerčné a vojenské účely.

Pôvodný súbor Z kódov vyvinula firma *Cable & Wireless* na účely komerčnej komunikácie. Nezávislý súbor Z kódov sa používa v komunikácii NATO a zverejnený je v dokumente ACP-131, ktorý definuje štandardné Q kódy a Z kódy používané pri spoločných medzinárodných operáciách. Vlastný súbor Z kódov používa aj ruská armáda.

Príklad
-------

| Z kód | Otázka | Odpoveď, správa alebo rozkaz. |
| --- | --- | --- |
| **ZBK** | Prijímate môj signál jasne? |  |
| **ZBK1** |  | Váš signál prijímam jasne. |
| **ZBK2** |  | Váš signál prijímam skomolene. |
| **ZZB** |  | Doručte túto správu... |
| **ZZB1** |  | Doručte túto správu okamžite. |
| **ZZB2** |  | Doručte túto správu v bežnom čase. |

Pozri aj
--------

* N kód
* Q kód
* 10 kód

Externé odkazy
--------------

* Zoznam Z kódov Archivované 2012-07-17 na Wayback Machine
**Roatán** je najväčší z ostrovov departmentu Islas de la Bahía v Hondurase čo je skupina troch hlavných ostrovov (Utila, Roatán a Guanaja) a niekoľkých ďalších menších ostrovčekov neďaleko od severného pobrežia Hondurasu v Karibskom mori. Celková rozloha ostrovov je 261 km². Súostrovie je vyhľadávané ako "turistický raj" turistov zo Strednej Ameriky, USA i Európy. Nachádzajú sa tu rozsiahle morské oblasti s koralovými útesmi využívané potápači, ktoré sú súčasťou Mezoamerického koralového útesu, čo je druhý najväčší a najkrajší koralový útes na svete. Je približne 60 km dlhý a maximálna šírka je 8 km, pričom sa nachádza 45 km od honduraského pobrežia.

Najväčšou obcou a správnym strediskom Islas de la Bahía je mesto Coxen Hole. Je tu medzinárodné letisko a námorný prístav.

Prvými trvalými kolonizátormi ostrova boli okolo roku 1770 Garifunovia. Po nich prišli v roku 1830 Angličania z Kajmaních ostrovov a o niečo neskôr stadiaľ prišli aj oslobodení otroci. Starší obyvatelia dodnes hovoria iba anglicky, hoci úradným jazykom v Hondurase je španielčina. Dnes je jedinou obcou, kde majú Garifunovia väčšinu Punta Gorda. Je zároveň najstaršou obcou, kde žije toto etnikum. 

Asi 15% plochy ostrova je zastavaných, zvyšok tvoria tropické lesy. Pobrežie je piesčité, s nádhernými plážami. Roatán je súčasťou druhého najväčšieho komplexu koralových útesov na svete.

Po väčšinu roka je tu príjemné tropické podnebie s oceánskym vplyvom a priemernou teplotou 27 °C. Zrážky sú zriedkavé a relatívna vlhkosť 25%. Ostrov je celoročne krásne zelený s bujnou vegetáciou aj v období najväčšieho sucha, na čom má aj nesporne zásluhu obrovské podzemné sladkovodné jazero s kvalitnou minerálnou vodou.

Galéria
-------

Iné projekty
------------
**InfoVojna** je alternatívny občiansky web a internetové rádio, ktoré v roku 2015 založili Norbert Lichtner (po tom, ako odišiel zo Slobodného vysielača) a Ľubomír Huďo (po tom, ako odišiel zo ZEM & VEKu).

Lichtner v roku 2019 kandidoval do europarlamentu za ĽSNS, pred voľbami však z kandidátky odstúpil. Huďo v januári 2020 ukončil spoluprácu s InfoVojnou a odišiel do Kulturblogu.

Po začatí Ruskej invázie na Ukrajinu bola stránka InfoVojny od marca do júna 2022 zablokovaná Národným bezpečnostným úradom ako škodlivý web na základe zákona o kybernetickej bezpečnosti.

Obsah
-----

V roku 2019 šírila InfoVojna klamlivé správy o tom, že Andrej Kiska sa mal údajne v minulosti zúčastniť dodávky zbraní a pokusu o prevrat v Stredoafrickej republike.

Keď v Amerike zavraždili Georga Floyda, v InfoVojne jeho smrť spochybňovali (video vraj bolo „zinscenované" a treba ďalšie dôkazy).

Počas pandémie COVID-19 šírili klamstvá, že Vladimír Krčméry robil v strednej Afrike zakázané pokusy s vakcínami a preto tam má zakázaný vstup. Zdieľali konšpiračný film Plandemic.

InfoVojna zdieľala trojhodinový konšpiračný film od Janet Ossebaardovej, Pád Kabaly, či rozhovory s konšpirátorom Davidom Ickem.

O zemetrasení v Turecku a Sýrii v roku 2023 šírili konšpirácie, že zemetrasenie bolo spôsobené použitím „energetických zbraní".

Po vypuknutí vojny na Ukrajine šírila InfoVojna fámy a prokremeľskú propagandu, napríklad o ukrajinských laboratóriách, ktoré vraj majú slúžiť na výskum biologických zbraní.

Referencie
----------

1. ↑  RITOMSKÝ, Matúš. *infovojna.sk - konspiratori.sk* [online]. konspiratori.sk, [cit. 2023-06-25]. Dostupné online.
2. ↑   *NBÚ zaradil Infovojnu na zoznam škodlivých webov. Nepomohlo ani sťahovanie na Belize* [online]. Startitup.sk, 2022-03-21, [cit. 2023-06-25]. Dostupné online.
3. ↑   *Presťahovanie sa na Belize nepomohlo: NBÚ zablokoval konšpiračnú InfoVojnu* [online]. Živé.sk, 2022-03-21, [cit. 2023-06-25]. Dostupné online.
4. ↑  BENČÍK, Ján. *Blog N: Pašerák Kiska v Afrike* [online]. Denník N, 2019-11-22, [cit. 2023-06-25]. Dostupné online.
5. ↑   *Hoaxy týždňa: Kiska pašoval zbrane a Milo žaloval na Slovensko* [online]. svet.sme.sk, [cit. 2023-06-25]. Dostupné online.
6. ↑  ŠNÍDL, Vladimír. *Dezinformačné rádio vypustilo fámu o Krčmérym. Je to pomsta za podporu očkovania, hovorí lekár* [online]. Denník N, 2021-03-09, [cit. 2023-06-25]. Dostupné online.
7. ↑   *Pád Kabaly* [online]. RationalWiki, [cit. 2023-06-25]. Dostupné online. (po anglicky)
8. ↑  ŠNÍDL, Vladimír. *Tri príklady, ako k nám stále preniká Putinova propaganda: cez Blahu, Tarabu či Infovojnu* [online]. Denník N, 2022-03-09, [cit. 2023-06-25]. Dostupné online.
Územie kmeňa Pensacola - Mapa 1
Územie kmeňa Pensacola - Mapa 2
**Pensacola** (doslova *"Vlasy ľudí"*) je zaniknutý indiánsky kmeň, ktorý patrí do Muskogeskej jazykovej rodiny (Muskogean languages family). Tento malý domorodý kmeň hovoril jazykom Choctaw.

Kultúra
-------

Kmeň Pensacola patril do kultúry juhovýchodných indiánov. Žili v trvalých domoch.

Dejiny
------

Kmeň Pensacola žil na západe amerického štátu Florida, v zálive Pensacola Bay. S prvými belochmi sa kmeň stretol okolo roku 1528. Boli to poslední živí členovia expedície, ktorú viedol Pánfilo de Narvaéz. Je tiež pravdepodobné, že na ich území sa nachádzala provincia Achuse, ktorú veliteľ De Sotovej flotily Diego Maldonado v roku 1539 navštívil a odkiaľ si priviezol pozoruhodne jemnú soboliu kožušinu. V roku 1539 bola nepochybne v tej istej provincii, v prístave s názvom "Zátoka Ichuse", založená španielska kolónia, ktorej velil Tristan de Luna. Kolonisti svoje úsilie čoskoro vzdali a vrátili sa späť do Mexika. Názov Pensacola je uvedený vôbec prvýkrát v španielskych listinách z roku 1677.

V roku 1686 bol kmeň Pensacola vo vojne s kmeňom Mobile. O 12 rokov neskôr bola na jeho území postavená španielska pevnosť, ale kmeň bol v tom čase už presunutý do vnútrozemia. Sieur de Bienville o nich píše okolo roku 1725 až 1726 a opisuje najmä umiestnenie ich dediny blízko kmeňa Biloxi pri Perlovej rieke. Posledná zmienka o kmeni je v odhade indiánskej populácie zo dňa 1. decembra 1764, keď sa názov ich kmeňa objavuje spolu s ďalšími šiestimi malými kmeňmi. Bienville hovorí, že v dedine kmeňa Pensacola a v kmeni Biloxi v roku 1725 nebolo viac ako 40 mužov. Kmene Pensacola, Biloxi, Chatot, Capinans, Washa, Chawasha a Pascagoula mali dohromady len 251 mužov. Všetky boli postupne začlenené do silného kmeňa Choctaw.

Kmeň Pensacola zanikol, ale názov Pensacola sa zapísal najskôr ako Pensacola Bay a následne ako názov prístavného mesta, ktoré pri Pensacola Bay vyrástlo.

Externé odkazy
--------------

* Pensacola (po anglicky)
* Časová os kmeňa Pensacola Archivované 2011-01-05 na Wayback Machine (po anglicky)
* História kmeňa Pensacola Archivované 2008-08-29 na Wayback Machine (po anglicky)
Súradnice: 48°54′49″S 18°05′34″V﻿ / ﻿48,9135°S 18,092852°V﻿ / 48.9135; 18.092852

**Opatová** (niekedy neoficiálne **Opatová nad Váhom**) je časť mesta Trenčín. Je súčasťou mestskej časti Sever.

Základné údaje
--------------

Opatová bola samostatnou obcou do 31. decembra 1984. Od 1. januára 1985 je administratívne pričlenená k mestu Trenčín ako jeho časť. Nachádza sa približne 5 kilometrov severne od centra mesta Trenčín. 

Opatová sa rozkladá na území 1422,20 ha. Nadmorská výška: min. 215 m n. m.

V súčasnosti má Opatová približne 1 615 obyvateľov, z čoho 271 detí do 14 rokov, 1023 ľudí vo veku 15-60 rokov a 321 ľudí starších ako 60 rokov.

Dejiny
------

Prvá písomná zmienka je z roku 1238 (v podobe „Getze"), kedy uhorský kráľ Belo IV. pridelil polovicu obce do užívania benediktínskemu opátstvu na Skalke. Obec patrila pod opátstvo na Skalke až do roku 1773. V roku 1789 bola v Opatovej zriadená samostatná farnosť. 

Pokojnejšie 19. storočie vystriedalo búrlivé dvadsiate s dvoma svetovými vojnami a rýchlym rozvojom. Na frontoch prvej svetovej vojny bojovalo veľa mužov z Opatovej. Na pamiatku mužov, ktorí zomreli počas tejto vojny, vybudovali Opatovania pamätník pri fare. Je na ňom vyrytých 25 mien padlých obyvateľov obce.

Rodáci
------

Z Opatovej pochádza Ing. Peter Baco, bývalý poslanec europarlamentu a bývalý minister pôdohospodárstva za HZDS a aj Mons. Marián Gavenda, katolícky kňaz a bývalý šéfredaktor Katolíckych novín a bývalý hovorca Konferencie biskupov Slovenska.

Referencie
----------

1. ↑   *Farnosť Opatová nad Váhom / Kubrá* [online]. fara.opatova.sk, [cit. 2019-10-14]. Dostupné online.
2. ↑   *Verejná správa : Územné a správne usporiadanie Slovenskej republiky* [online]. MV SR, [cit. 2015-08-28]. Dostupné online.
3. ↑  2450 Trenčín. In: MAJTÁN, Milan. *Názvy obcí Slovenskej republiky (Vývin v rokoch 1773 – 1997)*. Bratislava : Veda, 1998. [Cit. 2015-08-28]. Dostupné online. ISBN 80-224-0530-2.
4. ↑   *VMČ SEVER* [online]. Trenčín, [cit. 2015-09-01]. Dostupné online.

Externé odkazy
--------------

* Neoficiálna stránka Opatovej nad Váhom

Súradnice: 48°54′49″S 18°05′34″V﻿ / ﻿48,9135°S 18,092852°V﻿ / 48.9135; 18.092852

| * z
* d
* u
 Mestské časti Trenčína |
| --- |
| Stred | 
* Stred mesta
* Dolné mesto
* Dlhé Hony
* Noviny
* Biskupice

 |  |
| Juh | 
* Juh I
* Juh II
* Juh III

 |
| Sever | 
* Sihoť I. - IV.
* Opatová
* Pod Sokolice
* Kubrá
* Kubrica

 |
| Západ | 
* Zámostie
* Kvetná
* Istebník
* Orechové
* Záblatie
* Zlatovce

 |
**Tatra T5A5** je typ česko-slovenskej električky vyrobený v ČKD Praha, závod Tatra Smíchov v jednom prototype v roku 1981.

Konštrukcia
-----------

Voz typového označenia T5A5, vyvíjaný na prelome 70. a 80. rokov 20. storočia, bol ďalším variantom električky Tatra T5. Malo sa jednať o základný model novej unifikovanej rady električiek, ktorý mal v Česko-Slovensku nahradiť vozne typu T3.

Išlo o štandardný jednosmerný štvornápravový motorový električkový vozeň s tromi dverami na jednej strane vozovej skrine. V podstate sa jednalo o štandardný variant obojstranného jednosmerného typu T5C5, ktorý ČKD od roku 1978 vyrábala pre Budapešť. Električka T5A5 bola vybavená elektrickou tyristorovou výzbrojou TV3.

Prototyp
--------

Pre prototyp električky T5A5 bola využitá skriňa obojsmerného vozňa T5C5 pre ktorú boli dodatočne zaslepené vstupy na ľavej strane karosérie. Voz bol dokončený v roku 1981 a označený číslom 8013. Ako majetok ČKD bol testovaný v Prahe, kde kvôli obsadeniu číselnej rady 8000 modernizovanými električkami T3M dostal číslo 0013. Česko-slovenské dopravné podniky ho však odmietli, takže do sériovej výroby sa tento typ nedostal.

Prototyp bol ďalej využívaný pre rôzne skúšky, v roku 1984 bol upravený pre prevádzku s vlečným vozňom, o rok neskôr dostal novo vyvinuté podvozky pre predmestskú rychlodrážnú prevádzku, v roku 1986 bol vybavený novou tyristorovou elektrickou výzbrojou TV4. Potom bol odstavený vo vozovni Hloubětín. V novembri 1998 bol využitý pre bariérovú skúšku prototypu električky Tatra RT8D5, o niečo neskôr bol jeho zvyšok zošrotovaný.

Pozri aj
--------

* Typové označenie električiek ČKD

Referencie
----------

1. 1 2 3  HINČICA, Libor. Provoz klasických tramvají TATRA T3 v Ostravě. *Československý dopravák*, 2012, čís. 2, s. 8–9.
2. ↑  BÍLEK, Richard. Tramvajové prototypy řad T a K. *Městská doprava*, 1998, čís. 2, s. 8, 10–12.
3. ↑   *t4d.info – Dokumentation über die Aufarbeitung und Erhaltung des Leipziger T4D 1928 vom Typ 33a* [online]. [Cit. 2020-07-19]. Dostupné online. (po nemecky)
4. ↑   *RT8D5M* [online]. www.prazsketramvaje.cz, [cit. 2020-07-19]. Dostupné online.

Zdroj
-----

*Tento článok je čiastočný alebo úplný preklad článku Tatra T5A5 na českej Wikipédii.*

| * z
* d
* u
Električky Tatra vyrábané spoločnosťou ČKD v Prahe |
| --- |
| Štandardné (T) | 
* T1
* T2
* T3 (T3R
* T3RF)
* T4
* T5 (T5A5
* T5B6
* T5C5)
* T6 (T6A2
* T6A5
* T6B5
* T6C5)
* T7 (T7B5)

 |
| Kĺbové (KT, RT) | 
* K1
* K2
* KT4
* K5
* KT8D5 (KT8D5N)
* RT6 (RT6N1
* RT6S)
* RT8D5

 |
| Vlečné (B) | 
* B3
* B4
* B6A2

 |
| Ostatné (pre NDR) | 
* T2D
* B2D

 |
| Pozri aj: Typové označenie električiek ČKD |
**Sangvinik** (z lat. sanguis - krv) je subjekt, ktorý má vlastnosti jedného zo štyroch základných typov temperamentu – stabilný extrovert. Vyznačuje sa vysokou psychickou aktivitou, energickosťou, výkonnosťou, rýchlymi a živými pohybmi, rôznorodosťou a bohatstvom mimiky, rýchlym tempom reči.

Sangvinik má provokaciu často striedať dojmy, ľahko a rýchlo rejaguje na udalosti okolia, je spoločenský.

Emócie - predovšetkým kladné - uňho rýchlo vznikajú a rýchlo sa striedajú. Pomerne ľahko a rýchlo prekonáva neúspechy.

Ale niekedy aj úspechy.

😨😨😨

Krátky opis sangvinika
----------------------

Veselí, sebavedomí a optimistickí ľudia, ktorí sú radi v spoločnosti a radi spoznávajú nových ľudí. Zvyčajne sú tvoriví a zasnení, takže často začatú práce nedokončia, zvyknú meškať a často zabúdajú. Radi rozprávajú, socializujú sa a veria, že vždy konajú správne, nie sú hanbliví. Sú premotivovaní, často motivujú aj ostatných. Sú náladoví, milí a sarkastickí.

* Pozitívne vlastnosti – Sú zvedaví, skvelí rozprávači, tvoriví, zostanú večnými deťmi, žijú v súčasnosti, ľahko sa kamarátia
* Negatívne vlastnosti – Sú naivní, hlasní, zábudliví, povrchní a nedisciplinovaní, reagujú prehnane, často sa sťažujú, nie sú schopní sa sústrediť

Slávni sangvinici: Franklin D. Roosevelt, Bill Clinton, Robin Williams

Pozri aj
--------

* temperament
* osobnosť
* emócia

Externé odkazy
--------------

* FILIT – zdroj, z ktorého pôvodne čerpal tento článok.

| **Temperamenty** |
| --- |
| flegmatik | cholerik | sangvinik | melancholik |  |
**Matteo Carcassi** (\* 8. apríl 1792, Florencia, Toskánske veľkovojvodstvo – † 16. január 1853, Paríž, Druhé francúzske cisárstvo) bol taliansky gitarista a hudobný skladateľ. 

O Carcassiho živote sa vie len málo. Údajne bol príbuzný s rôznymi známymi výrobcami hudobných nástrojov menom Carcassi.

Život
-----

Carcassi sa narodil vo Florencii v Taliansku. Najprv študoval hru na klavíri, ale hrať na gitare sa naučil ešte ako dieťa. Rýchlo si získal povesť ako virtuózny koncertný gitarista.

V roku 1810 sa presťahoval do Nemecka a dosiahol takmer okamžitý úspech. Potom žil v Paríži od roku 1815 a zarábal si ako učiteľ hry na klavíri a na gitare. Na koncertnom turné v Nemecku v roku 1819 sa prvýkrát stretol s Jeanom-Antoinom Meissonnierom. Meissonnier, tiež známy gitarista, publikoval mnohé Carcassiho diela vo svojom parížskom vydavateľstve. Pre Meissonniera tiež zostavil množstvo populárnych piesní pre gitaru, ktoré boli pôvodne napísané pre klavír, vrátane diel od Théodora Labarrea a Loïsy Pugetovej.

Od roku 1820 trávil Carcassi väčšinu svojho času v Paríži. V roku 1823 odohral v Londýne mimoriadne úspešnú sériu koncertov, ktoré mu priniesli veľkú slávu tak ako výkonnému umelcovi, tak aj pedagógovi. V Paríži však prešlo veľa času, kým jeho talent skutočne uznali, čiastočne kvôli prítomnosti Ferdinanda Carulliho.

Carcassi prišiel opäť do Nemecka na jeseň v roku 1824. Potom vystúpil v Londýne, kde mu jeho povesť umožnila prístup do prestížnejších koncertných sál. Nakoniec sa však vrátil do Paríža. Niekoľko rokov odtiaľto podnikal koncertné cesty do významných hudobných centier Európy. Po krátkom návrate k vystupovaniu v roku 1836 opustil koncertnú prax okolo roku 1840 a zomrel v Paríži v roku 1853.

Referencie
----------

1. 1 2  Raffaele Carpino, Mario dell’Ara: *Matteo Carcassi. Un nuovo aggiornamente biografico*, in: *Il Fronimo* Nr. 184 (2018), S. 5–9.
2. ↑  Mariottini, in *Il Fronimo* Nr. 108, S. 31.
3. ↑  Maurice J. Summerfield: *The Classical Guitar: Its Evolution, Players and Personalities Since 1800*, 5. Auflage (Blaydon-on-Tyne: Ashley Mark, 2002), S. 78–79.

Iné projekty
------------

Commons
* Spolupracuj na Commons Commons ponúka multimediálne súbory na tému **Matteo Carcassi**

Externé odkazy
--------------

* Matteo Carcassi Biography

Zdroj
-----

*Tento článok je čiastočný alebo úplný preklad článkov Matteo Carcassi na anglickej Wikipédii a Matteo Carcassi na nemeckej Wikipédii.*
***Van Halen*** je debutový album americkej hard rockovej skupiny Van Halen, ktorý ktorý bol nahrávaný v roku 1977 a vo februári 1978 ho vydalo hudobné vydavateľstvo Warner Bros. Tento album sa so svojim predajom viac ako 10 miliónov nosičov v USA spolu s takými dielami ako sú *Led Zeppelin* od Led Zeppelin, *Are You Experienced* od Jimiho Hendrixa, *Boston* od skupiny Boston, *Black Sabbath* od Black Sabbath a *Appetite for Destruction* od skupiny Guns N’ Roses' dostal medzi najúspešnejšie hard rockové a heavy metalové debutové albumy. Spolu s albumom *1984* formácia Van Halen vydala dve edície štúdiových (nekompilačných) albumov, ktoré za svoju predajnosť získali diamantové ocenenie. Takýto úspech majú iba štyri rockové skupiny: The Beatles, Led Zeppelin, Pink Floyd a Def Leppard. Roku 2003 bol album časopisom Rolling Stone umiestnený na 415, miesto zoznamu 500 najlepších albumov všetkých čias. 

Na albume sa nachádza skladba „Eruption", v ktorej Eddie Van Halen z hľadiska perspektívy spôsobu techniky hry na sólovú gitaru v masívnej miere ovplyvnil spôsob hry mnohých ďalších gitaristov hardrockového a heavy metalového hudobného žánru. Kadencia sóla pri konci skladby je všeobecne dávaná ako príklad pre virtuozitu gitarových sólových partov 80. rokov 20. storočia. Nahranie sóla navrhol dať na album producent albumu Ted Templeman potom ako ho začul pri rozcvičovaní sa na nahrávanie.

Zoznam skladieb
---------------

Autormi skladieb sú Anthony, Roth a bratia Van Halenovci okrem uvedených výnimiek.

### Strana 1

1. „Runnin' With the Devil" – 3:35
2. „Eruption" – 1:42
3. „You Really Got Me" (Ray Davies) – 2:37
	* (coververzia skladby od skupiny Kinks)
4. „Ain't Talkin' 'Bout Love" – 3:49
5. „I'm the One" – 3:46

### Strana 2

1. „Jamie's Cryin'" – 3:30†
2. „Atomic Punk" – 3:01
3. „Feel Your Love Tonight" – 3:42
4. „Little Dreamer" – 3:22
5. „Ice Cream Man" (John Brim) – 3:19
6. „On Fire" – 3:00

Výroba albumu
-------------

* David Lee Roth - spev
* Eddie Van Halen - gitara
* Michael Anthony - basová gitara
* Alex Van Halen - bicie
* Ted Templeman - producent
* Donn Landee, Peggy McCreary, Kent Nebergall - technici
* Jo Motta - koordinátor projektu
* Dave Bhang - umelecký vedúci
* Dave Bhang - dizajn
* Elliot Gilbert- fotografia
* Jodi Cohen - sadzba

Rebríčky
--------

### Album

Billboard (Severná Amerika)

| Rok | Rebríček | Pozícia |
| --- | --- | --- |
| 1978 | Pop Albums | 19 |
| 1984 | The Billboard 200 | 117 |
|

### Single

Billboard (Severná Amerika)

| Rok | Singel | Rebríček | Pozícia |
| --- | --- | --- | --- |
| 1978 | „You Really Got Me" | Pop Singles | 36 |
| 1978 | „Runnin' With the Devil" | Pop Singles | 84 |
| 1978 | „Jamie's Cryin'" |
|
| 1978 | „Ain't Talkin' 'Bout Love" |
|
|

RIAA certfikácia
----------------

* Zlato: 24. máj 1978
* Platina: 10. október 1978
* Multiplatina:
	+ 22. október 1984 (5x)
	+ 1. február 1989 (6x)
	+ 29. september 1993 (7x)
	+ 11. júl 1994 (8x)
* Diamant: 7. august 1996
Deň narcisov kvetyPripínacie žlté narcisy z rôznych ročníkov zbierky Deň narcisov
**Deň narcisov** je verejno-prospešná zbierka Ligy proti rakovine, ktorá sa koná na Slovensku od roku 1997 vždy v začiatkom jari. Ku zakladateľom patrila známa aktivistka boja proti rakovine MUDr. Eva Siracká. Termín je pohyblivý. Zbierku vykonávajú dobrovoľníci v slovenských mestách. Ako symbol bol zvolený žltý kvet narcisu, ktorý si prispievatelia môžu pripnúť na viditeľné miesto na oblečení. Cieľom Dňa narcisov je poukázať na problematiku boja proti rakovine a finančne prispieť na boj proti rakovine. Z peňazí vyzbieraných počas Dňa narcisov sú financované projekty a programy, cez ktoré Liga proti rakovine pomáha konkrétnym pacientom. Slúžia aj ako investícia do preventívnych a vzdelávacích programov pre verejnosť, na podporu nemocníc a na podporu aj výskumu liečby onkologických ochorení.

Vznik a história
----------------

Deň narcisov sa prvý raz konal 21. marca 1997 v šiestich slovenských mestách. V roku 1999 pri 3. ročníku Dňa narcisov sa do akcie zapojili aj veľké spoločnosti – siete rýchleho občerstvenia, mobilného operátora i niekoľkých bankových domov. Postupne sa zbierka rozšírila aj do menších obcí, zbierku organizovali aj združenia, školy a podniky. Najvyšší výnos bol zatiaľ v roku 2012 – 1 005 155 €. V roku 2020 sa zbierka kvôli reštrikciám COVID-19 neuskutočnila v uliciach.

Termíny Dňa narcisov
--------------------

|  |  |  |
| --- | --- | --- |
| Ročník | Rok | Dátum |
| 1 | 1997 | 21. marec 1997 |
| 2 | 1998 | 3. apríl 1998 |
| 3 | 1999 |  |
| 4 | 2000 | 7. apríl 2000 |
| 5 | 2001 | 6. apríl 2001 |
| 6 | 2002 | 22. marec 2002 |
| 7 | 2003 | 4. apríl 2003 |
| 8 | 2004 | 2. apríl 2004 |
| 9 | 2005 | 8. apríl 2005 |
| 10 | 2006 | 7. apríl 2006 |
| 11 | 2007 | 13. apríl 2007 |
| 12 | 2008 | 11. apríl 2008 |
| 13 | 2009 | 17. apríl 2009 |
| 14 | 2010 | 16. apríl 2010 |
| 15 | 2011 | 15. apríl 2011 |
| 16 | 2012 | 13. apríl 2012 |
| 17 | 2013 | 12. apríl 2013 |
| 18 | 2014 | 11. apríl 2014 |
| 19 | 2015 | 27. marec 2015 |
| 20 | 2016 | 15. apríl 2016 |
| 21 | 2017 | 7. apríla 2017 |
| 22 | 2018 | 13. apríla 2018 |
| 23 | 2019 | 11. apríl 2019 |
| 24 | 2020 | 31.7. do 14.8. 2020 
kvôli reštrikciám z dôvodu COVID-19 |
| 25 | 2021 | 11. apríl 2021 |
| 26 | 2022 | 28. apríl 2022 |
| 27 | 2023 | 20. apríl 2023 |
| 28 | 2024 | 18. apríl 2024 |

Referencie
----------

1. ↑   *Z histórie* [online]. Liga proti rakovine, [cit. 2022-04-30]. Dostupné online.
2. ↑   *Žltý narcis je nádej aj pomoc* [online]. Natures, 2020-06-24, [cit. 2022-04-30]. Dostupné online.
3. ↑  TERAZ.SK. *Deň narcisov: Žltý kvet je symbol solidarity s onkologickými pacientmi* [online]. TERAZ.sk, 2021-04-11, [cit. 2022-04-30]. Dostupné online.
4. ↑   *Liga proti rakovine* [online]. Liga proti rakovine, [cit. 2022-04-30]. Dostupné online.
5. ↑   *Nejde nám o rekordy, ale vzájomnú pomoc. Deň narcisov je tu, aby sme pomohli iným, ale aj samým sebe* [online]. Pravda.sk, 2024-04-14, [cit. 2024-04-15]. Dostupné online.
Veľká pečať štátu New York
**Veľká pečať štátu New York** bola v súčasnej podobe prijatá v roku 1882, ale jej prvá podoba sa objavila už v roku 1777.

Popis
-----

Pečať tvorí modré kruhové pole, v ktorom je umiestnený štátny znak štátu New York. Štátny znak má zlato lemovaný štít, ktorý zobrazuje dve lode plávajúce po Hudson River pod pohorím Hudson Highland, nad ktorým vychádza zlaté slnce. Nad štítom je žlto-modrá točenica, z ktorej vystupuje Zemeguľa ukazujúca Atlantický oceán. Nad Zemeguľou je symbol Spojených štátov – Orliak bielohlavý. Štítonosičmy sú dve ženy, heraldicky vpravo je to **Bohyňa slobody**, dražiaca kopiju s čiapkou slobody a šlapajúca na vrchol britskej kráľovskej koruny, ktorá symbolizuje slobodu po Americkej vojne za nezávislosť. Druhý štítonos (heraldicky vľavo) je **Bohyňa spravodlivosti**, ktorá má oči previazané šatkou a v ruke drží váhy spravodlivosti. Obe postavy stoja na bielej stuhe s latinským heslom: **EXCELSIOR** 
(slovensky *Stále nahor*), čo je motto štátu New York. Modrý kruh prechádza, v smere od stredu von, do modrého medzikružia so svetlo modrým nápisom **The Great Seal of the State of New York** (*Veľká pečať štátu New York*).

Štátny znak z pečati je taktiež súčasťou vlajky štátu New York.

Referencie
----------

1. ↑  NETSTATE.com - The Great Seal of New York

Pozri aj
--------

* New York (štát)
* Vlajka štátu New York
* Štátny znak Spojených štátov
* Zoznam pečatí štátov Spojených štátov amerických

Iné projekty
------------

Commons
* Spolupracuj na Commons Commons ponúka multimediálne súbory na tému **Pečať štátu New York**

Externé odkazy
--------------

* CIVIC HERALDRY.com - New York, state seal (po anglicky)
* NETSTATE.com - The Great Seal of New York (po anglicky)
* E-Reference desk - Great Seal of the State of New York Archivované 2009-02-11 na Wayback Machine (po anglicky)
* State symbols USA - New York State Seal Archivované 2009-12-11 na Wayback Machine (po anglicky)

Zdroj
-----

* *Tento článok je čiastočný alebo úplný preklad článku Pečeť státu New York na českej Wikipédii (číslo revízie nebolo určené).*